title: P6_TA(2007)0482#Отношенията между Европейския съюз и Сърбия#Препоръка на Европейския парламент до Съвета от 25 октомври 2007 г. за отношенията между Европейския съюз и Сърбия (2007/2126(INI))

text:
C 263 E/626                                      Официален вестник на Европейския съюз                      BG        16.10.2008
Четвъртък, 25 октомври 2007 г.
             2.    Застъпва становището, че в проекта на специална мярка за Ирак за 2007 г. Комисията превишава
             изпълнителните правомощия, предвидени в Регламент (ЕО) № 1905/2006, като избира като една от областите
             за действие „Проучване на възможностите за реализация на газонаходището Akkas“, чиято обща цел е „да
             проучи условията за сондиране в газонаходището Akkas в Западен Ирак с оглед на свързване на неговото
             производство със сирийската газопреносна мрежа“ и, наред с това, „интегрирането на този проект, ако е
             възможно, в дейността на проекта за евро-арабски пазар на газ в Машрека (Mashreq Gas Market)“; посочва,
             че „проучването ще вземе предвид бъдещия интерес на съседите на Mashreq и на ЕС за интегриране на
             производството от кладенците в евро-машрекския газов пазар“ и че „тази интеграция ще отвори широки
             пазарни възможности за продукцията от находищата в Akkas и ще направи възможна първата интеграция
             на иракски природен газ в регионалния и европейския пазар“ и следователно счита, че тази цел не е в
             съответствие с параграфи 1 и 4 от член 2 от Регламент (ЕО) № 1905/2006, тъй като първостепенната цел
             на предложените специални мерки не е изкореняване на бедността и в това отношение заявените цели не
             изпълняват критериите за ОПР, установени от ОИСР/КПР;
             3.    Призовава Комисията да оттегли или измени своето проекторешение за създаване на специална мярка за
             Ирак и да предаде на управителния комитет на ИСР ново проекторешение, в пълно съответствие с разпоред-
             бите на Регламент (ЕО) № 1905/2006;
             4.    Възлага на своя председател да предаде настоящата резолюция на Съвета и на Комисията, на предста-
             вителите на държавите-членки в управителния комитет на ИСР и на парламентите и правителствата на дър-
             жавите-членки.
             P6_TA(2007)0482
             Отношенията между Европейския съюз и Сърбия
             Препоръка на Европейския парламент до Съвета от 25 октомври 2007 г. за отношенията между
                                           Европейския съюз и Сърбия (2007/2126(INI))
             Европейският парламент,
             — като взе предвид предложението за препоръка до Съвета от Jelko Kacin от името на групата ALDE за
                  отношенията между Европейския съюз и Сърбия (B6-0202/2007),
             — като взе предвид резолюцията на Парламента от 29 септември 2005 г. относно защитата на етническото
                  многообразие във Войводина (1),
             — като взе предвид заключителния доклад от 2 март 2005 г. от проучвателната мисия на ad hoc делега-
                  цията във Войводина и Белград,
             — като взе предвид създаването на Република Сърбия като правоприемник на Държавното обединение
                  Сърбия и Черна гора след референдума в Черна гора на 21 май 2006 г., на който беше гласувано в
                  полза на независимостта,
             — като взе предвид новата сръбска конституция, приета чрез всенароден референдум на 28—29 октом-
                  ври 2006 г.,
             — като взе предвид доклада на Комисията за напредъка на Сърбия през 2006 г. от 8 ноември 2006 г.
                  (SEC(2006)1389),
             (1) ОВ C 227 E, 21.09.2006 г., стр. 620.
 ---pagebreak--- 16.10.2008      BG                        Официален вестник на Европейския съюз                                   C 263 E/627
                                                                                Четвъртък, 25 октомври 2007 г.
           — като взе предвид присъединяването на Сърбия към програмата на НАТО „Партньорство за мир“ на
              14 декември 2006 г.,
           — като взе предвид резултатите от парламентарните избори в Сърбия на 21 януари 2007 г.,
           — като взе предвид решението от 26 февруари 2007 г. на Международния съд по делото на Босна и
              Херцеговина срещу Сърбия и Черна гора,
           — като взе предвид становище № 405/2006 от 19 март 2007 г. на Венецианската комисия към Съвета на
              Европа относно Конституцията на Сърбия,
           — като взе предвид съставянето на ново правителство в Белград на 15 май 2007 г.,
           — като взе предвид петте основни цели на новото сръбско правителство, обявени на 15 май 2007 г.,
           — като взе предвид възобновяването на преговорите между ЕС и Сърбия по Споразумението за стабилизи-
              ране и асоцииране (ССА) на 13 юни 2007 г.,
           — като взе предвид заключенията на Съвета по общи въпроси относно Западните Балкани от 12 февруари и
              18 юни 2007 г.,
           — като взе предвид доклада от 18 юни 2007 г. на главния прокурор на Международния наказателен съд за
              бивша Югославия (МНСБЮ) до Съвета за сигурност на Обединените нации относно сътрудничеството на
              Сърбия с МНСБЮ,
           — като взе предвид размяната на мнения с главния прокурор на МНСБЮ по време на срещата на парла-
              ментарната комисия по външни работи на 26 юни 2007 г.,
           — като взе предвид споразумението между ЕС и Сърбия за правилно прилагане на правата на собственост
              с цел постигане на политическа и икономическа стабилност,
           — като взе предвид член 114, параграф 3 и член 90 от Правилника за дейността си,
           — като взе предвид доклада на Комисията по външни работи (A6-0325/2007),
           А. като има предвид, че бъдещето на Сърбия е в Европейския съюз;
           Б. като има предвид, че Сърбия е важен фактор за стабилността и благосъстоянието в региона и че перс-
              пективата за членство в ЕС предоставя важен стимул за провеждане на реформи;
           В. като има предвид, че Сърбия е страна-членка на Централноевропейското споразумение за свободна тър-
              говия (CEFTA) и наскоро приключи техническите преговори за ССА; като има предвид, че е възможно
              Сърбия да се присъедини към СТО до 2008 г.;
           Г. като има предвид, че седемдесет процента от гласувалите сърби са за членство в ЕС и че две трети от
              гласоподавателите дадоха своя глас за партии, принадлежащи към демократичния лагер;
           Д. като има предвид, че Сърбия има ново правителство, което е проевропейски и прореформистки
              настроено;
           Е. като има предвид, че успешното възобновяване на преговорите със Сърбия по ССА би могло да послужи
              като още един пример за положителните промени на Западните Балкани, повлияни, наред с другото, от
              ЕС;
 ---pagebreak--- C 263 E/628                                    Официален вестник на Европейския съюз                           BG        16.10.2008
Четвъртък, 25 октомври 2007 г.
             Ж. като има предвид, че действителни усилия бяха и трябва да продължат да бъдат полагани с цел прео-
                  доляване на разделението и нагласите от миналото и насърчаване на бъдеще, свързано с Европа, за
                  гражданите на Сърбия;
             З.   като има предвид, че сръбската икономика отбеляза значителен растеж през 2006 г. (около 5,8 %) и
                  увеличаване на обема на преки чуждестранни инвестиции; като има предвид обаче, че непрекъснато
                  растящият текущ дефицит и високото равнище на безработица (около 20,9 % през 2006 г.) продължават
                  да предизвикват загриженост;
             И. като има предвид, че корупцията продължава да бъде сериозен проблем в Сърбия, и като има предвид,
                  че по индекса на „Трансперънси интърнешънъл“ за възприятие на корупцията за 2006 г. Сърбия получи
                  средна оценка от 3,0 (където 0 означава „много корумпирана“, а 10 означава „много чиста“);
             Й. като има предвид, че двама от шестимата укриващи се подсъдими по дела за военни престъпления,
                  издирвани от МНСБЮ, бяха наскоро арестувани и екстрадирани в Хага, а четирима остават на свобода,
                  включително Ratko Mladić и Radovan Karadžić;
             К.   като има предвид, че сръбската общественост не е в достатъчна степен запозната с размера на престъпле-
                  нията, извършени в неотдавнашните войни, и по-специално в Сребреница;
             Л. като има предвид, че войните в Югославия промениха из основи социалната тъкан на Сърбия и предиз-
                  викаха, наред с другото, емиграцията на голяма част от политическия и интелектуален елит, както и
                  приток на бежанци и вътрешно разселени лица, наред със завръщането на ветерани, травмирани от
                  насилието през деветдесетте години;
             М. като има предвид, че разпадането на Югославия имаше опустошителни последици, изразени в загуба на
                  животи и човешко страдание, във връзка с това междуетническото помирение стана фактор от първосте-
                  пенно значение за гарантирането на стабилността в региона;
             1.    Счита, че Сърбия заслужава специална похвала за мирното разрешаване на редица сложни предизвика-
             телства през изминалата година, включително разпадането на Държавното обединение Сърбия и Черна гора,
             провеждането на честни и свободни парламентарни избори и сформирането на ново правителство с проевро-
             пейска настройка;
             2.    Приветства приключването на техническите преговори за ССА между сръбското правителство и ЕС след
             13-месечно прекъсване; насърчава и двете страни да вземат всички необходими мерки, с цел да се избегне
             техническо забавяне преди подписването на споразумението за ССА, така че то да бъде подписано до края на
             2007 г.; счита подписването на ССА за важна крачка по пътя за присъединяване към ЕС;
             3.    Приветства волята на сръбското правителство за сътрудничество с Международния наказателен съд за
             бивша Югославия, което създава възможност за по-нататъшно сътрудничество с ЕС, но настоява това сътруд-
             ничество да доведе до по-нататъшни резултати в кратък срок;
             4.    Отбелязва краткия доклад, представен от главния прокурор на МНСБЮ Carla Del Ponte, на заседанието
             на Съвета по общи въпроси и външни отношения на ЕС в Люксембург на 15 октомври 2007 г; призовава
             Сърбия да разреши все още нерешените въпроси относно пълното сътрудничество с МНСБЮ във връзка с
             предстоящото посещение на Carla Del Ponte в Белград; призовава Комисията да парафира САА незабавно след
             като тези въпроси бъдат разрешени;
             5.    Поздравява Сърбия за постигнатия неотдавна напредък в сътрудничеството с МНСБЮ, което направи
             възможно възобновяването на преговорите за ССА, както и позволи на главния прокурор на МНСБЮ Carla
             Del Ponte да даде положителна оценка на сътрудничеството на Сърбия с Наказателния съд; приветства арес-
             туването и екстрадирането в Хага на Zdravko Tolimir и Vlastimir Đorđević, уверението, дадено от министър-
             председателя Koštunica на Carla Del Ponte, че „вероятно ще има и други арести“ (включително и на бившия
             босненски сърбин генерал Ratko Mladić), както и създаването на нови структури, имащи за цел централизи-
             рането на всички дейности по залавянето на бегълци, включително и увеличаване на прозрачността на нацио-
             налния съвет за сигурност; приветства сътрудничеството между властите на Сърбия, Босна и Херцеговина и
             Черна гора за улесняване на неотдавнашните екстрадиции в Хага;
 ---pagebreak--- 16.10.2008       BG                          Официален вестник на Европейския съюз                                     C 263 E/629
                                                                                Четвъртък, 25 октомври 2007 г.
           6.    Припомня на Сърбия, че подписването на ССА зависи от пълното сътрудничество с МНСБЮ и това би
           трябвало да доведе до арестуването и екстрадирането на останалите обвиняеми, като при това се отбелязва, че
           неотдавнашните арести доказват, че сръбските власти са в състояние да открият и арестуват обвинените
           военнопрестъпници; подчертава, че пълното сътрудничество с МНСБЮ е не само международно задължение,
           но е и ключов елемент в посока към постигане на трайно помирение в региона; за тази цел призовава
           сръбския парламент да изпълни своите ангажименти, произтичащи от гореспоменатото решение на Междуна-
           родния съд, и да приеме декларация, осъждаща геноцида в Сребреница;
           7.    Счита, предвид графика за закриването на МНСБЮ, който предвижда приключване на всички съдебни
           процеси до 2008 г., че е необходимо да се обсъди удължаването на мандата на МНСБЮ, в случай, че лица,
           обвинени в извършването на военни престъпления, бъдат арестувани след тази дата;
           8.    Отбелязва, че компромисното споразумение, постигнато на Европейския съвет от 21 и 22 юни 2007 г.,
           проправя път за обновена правна основа на Европейския съюз до 2009 г., като създава необходимата инсти-
           туционална рамка за бъдещи разширения и дава възможност на ЕС и Сърбия за динамично провеждане на
           присъединителния процес въз основа на развитието и постиженията на Сърбия;
           9.    Счита, че решаването на въпроса с окончателния статут на Косово ще заздрави стабилността на Запад-
           ните Балкани и ще спомогне за интегрирането на региона в Европейския съюз;
           10.    Със задоволство отбелязва, че Сърбия е осъществила значителен икономически напредък след 2000 г.,
           откогато икономическият растеж е средно 5 % годишно; отбелязва, обаче, че според оценката на МВФ, този
           растеж не е довел до намаляване на бедността или на високия процент на безработицата (който е над 20 %);
           счита, че справянето с тези проблеми представлява основно предизвикателство пред новото правителство; във
           връзка с това, призовава сръбското правителство да поеме решителен ангажимент за откриване на работни
           места и облекчаване на бедността и да приеме конкретни мерки за по-балансирано икономическо развитие
           във всички области на страната, като се обърне специално внимание на по-слабо икономически развитите
           югоизточни и източни части на страната;
           11.    Счита, че по-нататъшното развитие на административните структури и процедури може да увеличи
           доверието в правовата държава, да укрепи пазарната икономика и да насърчи икономическия растеж в
           Сърбия; призовава сръбските органи да подобрят икономическия климат за чуждестранни инвестиции и
           прозрачността в търговските отношения;
           12.    Със задоволство отбелязва, че Сърбия има нова конституция, която включва положителни разпоредби
           относно правата на човека; от друга страна отбелязва, че правната рамка по отношение на защитата на
           малцинствата трябва да бъде допълнително подобрена; изразява загриженост относно проблемни разпоредби,
           свързани, наред с другото, с процедурите по назначаването, издигането и освобождаването на съдии и проку-
           рори, както и относно липсата в достатъчна степен на обществено обсъждане или дискутиране в парламента
           по време на процеса на изготвянето им; призовава сръбските власти да преценят възможностите за засилване
           на степента на териториална децентрализация, и по-специално по отношение на Войводина;
           13.    Подчертава значението на гарантирането, че помощта от ЕС се разпределя по начин, който взема под
           внимание на настоящата териториална и административна уредба на Сърбия и на етническия състав и тради-
           ционните икономически и културни отношения със съответните територии, и който включва цялостно анга-
           жиране от страна на местните и регионални органи; призовава Комисията, Съвета и своите компетентни
           комисии да следят отблизо определянето на региони на ниво NUTS 2 в Сърбия;
           14.    Приветства Сърбия за постигнатата по-голяма прозрачност в дейността на правителството и парла-
           мента, както и за добрия административен капацитет; поздравява Сърбия за приемането на Закона за бюджета
           за 2007 г. и избирането на омбудсман и на комисар по въпросите на обществената информация, на управи-
           тел на Националната банка на Сърбия и на членовете на съвета на Върховния одиторски институт; изразява
           съжаление, че назначаването на съдии в конституционния съд е все още в процес на осъществяване;
 ---pagebreak--- C 263 E/630                                   Официален вестник на Европейския съюз                           BG        16.10.2008
Четвъртък, 25 октомври 2007 г.
             15.    Изразява твърдото си убеждение, че основен въпрос в областта на правата на човека представлява
             намирането на трайни решения за бежанците и вътрешно разселените лица, особено поради факта, че Сърбия
             все още приема много голям брой бежанци, главно от Хърватия и частично от Босна и Херцеговина, както и
             преселници от Косово; изразява дълбоко съжаление, че не беше спазен срокът до края на 2006 г. за разре-
             шаването на всички нерешени въпроси, предвиден в декларацията от Сараево относно завръщането на бежан-
             ците и възстановяването на собствеността, подписана на 31 януари 2005 г. от Хърватия, Босна и Херцеговина
             и Сърбия и Черна гора, и че оттогава насам не е постигнат голям напредък;
             16.    Във връзка с това, призовава сръбското правителство да продължава с усилията си за прилагане на
             декларацията от Сараево, включително като приеме ясна законодателна рамка, която да урежда, наред с
             другото, правото на завръщане в родното място и правото на компенсация за собственост; настоятелно при-
             зовава ЕС, неговите държави-членки и международната общественост да продължат да се ангажират със
             защитата на правата на бежанците и да осигурят продължителна подкрепа на въпросните страни, включи-
             телно и чрез отделяне на достатъчни финансови средства за тази цел; подчертава, че интеграцията или засел-
             ването на преселниците и бежанците не бива да променя значително етническото равновесие в дадена област
             или регион; във връзка с това, обръща внимание на Рамковата конвенция на Съвета на Европа за защита на
             националните малцинства от 1 февруари 1995 г.;
             17.    Признава напредъка, постигнат в борбата с организираната престъпност и корупцията, който неот-
             давна доведе до много арести на високопоставени лица, като в същото време отбелязва, че корупцията,
             по-специално в полицията и в съдебната система, остава сериозен проблем, и че официалните разследвания
             по дела за корупция често изглеждат политически мотивирани; изтъква, че корупцията е главна пречка за
             привличането на повече чуждестранни инвестиции, и призовава сръбското правителство да приложи на прак-
             тика всеобхватна антикорупционна стратегия; счита за необходимо да се продължи борбата с организираната
             престъпност;
             18.    Приветства приключването на прехвърлянето на компетенциите по охрана на държавната граница от
             армията на полицията като главна стъпка към изпълнение на стандартите на ЕС; настоятелно призовава
             Съвета и Комисията да продължат да поощряват сръбското правителство в провеждането на значителни
             реформи в полицията, службите за сигурност и армията, включително и мерки за по-голям граждански
             контрол над военните; счита, че при извършването на реформата на полицейските сили трябва да се вземе
             под внимание необходимостта от полицейски служители, които да говорят езиците на малцинствата в райо-
             ните, обитавани от големи малцинствени групи;
             19.    Счита, че утвърждаването на правовата държава и строгото спазване на правните разпоредби трябва да
             бъдат един от основните приоритети на правителството; приветства предприетите до този момент действия за
             реформа на съдебната система, но подчертава необходимостта от продължаване на този процес, особено по
             отношение на бързото разглеждане на делата, защитата на свидетелите, предотвратяването на корупцията и
             независимостта на съдиите; изразява съжаление, че конституционният съд не функционира, и посочва, че това
             не оказва благоприятно влияние върху развитието на демокрацията и демократичното законодателство в
             Сърбия;
             20.    Приветства приключването на процеса за убийството на министър-председателя Zoran Đinđić и под-
             крепя неотдавнашната инициатива на специалната прокуратура за разкриване на политическите мотиви,
             стоящи зад убийството;
             21.    Приветства дейността на сръбския прокурор за военни престъпления, но изразява съжаление, че мест-
             ните съдебни процеси за военни престъпления биват спъвани от липсата на прозрачност и политическа воля
             да се проследи докрай веригата, така че отговорност да понесат не само непосредствените извършители, но и
             онези, които са издавали заповедите; счита, че присъдите, издадени от сръбския Съд за военни престъпления
             срещу четирима членове на полувоенната група „Скорпионите“ за убийството на шестима мюсюлмани от
             Сребреница, не отговарят на отвратителното естество на престъплението; отбелязва, че сръбският президент
             публично е изказал своето съжаление за краткия срок на наложените присъди;
             22.    Счита, че гражданите на Сърбия имат право да им бъде казана истината за неотдавнашната политика
             на война и геноцид, провеждана от тяхно име, както и да научат кои са извършителите на военните престъп-
             ления; счита, че Сърбия трябва честно да се изправи лице в лице със своето неотдавнашно минало, за да
             отбележи напредък, и че приемането на миналото е неотменна част от пътя към помиряването със съседите
             на Сърбия; призовава правителството да поднови работата на основаната през 2001 г. Комисия за истината и
             помирението, не на последно място, с цел насърчаване на положителна атмосфера в онези части на страната,
             които са били най-силно засегнати от междуетническия конфликт; настоятелно призовава Комисията да под-
             крепя инициативи, улесняващи лични контакти между хората в региона, и да предназначи по-големи финан-
             сови средства за тази цел;
 ---pagebreak--- 16.10.2008       BG                         Официален вестник на Европейския съюз                                     C 263 E/631
                                                                                Четвъртък, 25 октомври 2007 г.
           23.    Приветства извинението на сръбския президент към хърватските граждани за военните престъпления,
           извършени в името на Сърбия по време на неотдавнашната война;; счита, че това извинение е израз на голяма
           политическа зрялост и демократично ръководство, и е конкретно доказателство за решимостта на настоящото
           правителство да продължава политиката на приятелство и сътрудничество със съседните страни;
           24.    Счита, че помиряването и справедливостта са много необходими за стабилността и развитието на
           всички страни в региона, както и за тяхната интеграция в Европейския съюз; настоятелно призовава съседните
           на Сърбия страни да следват този пример и осъжда всяка проява на етническа нетърпимост и расизъм на
           тяхна територия;
           25.    Счита, че ЕС и неговите държави-членки следва да инициират и подкрепят програми, чиято цел е да
           се осигури психо-социална консултативна помощ, насочена предимно, но не единствено, към жените и
           децата, травмирани от преживяното преди и по време на войната;
           26.    Приветства настоящото сътрудничество между Белград и Прищина при издирването на изчезнали
           лица, свързани с косовския конфликт, и по-специално неотдавнашните обединени усилия в областта Рашка;
           призовава сръбското правителство да изготви публичен доклад относно Мачкатица;
           27.    Призовава Съвета и Комисията да предоставят на Международната комисия за изчезнали лица (МКИЛ)
           достатъчно финансови средства, за да дадат възможност на организацията да довърши своята работа по откри-
           ването на всички изчезнали лица на територията на бивша Югославия до 2010 г.; счита, че работата на
           МКИЛ допринася значително за процеса на разкриване на истината, осигуряване на справедливост и поми-
           рение в региона;
           28.    Отбелязва, че според проучване, извършено от „Strategic Marketing Agency“ по поръчка на Студент-
           ския съюз на Сърбия, 70 % от сръбските студенти никога не са пътували в чужбина; приветства инициативата
           да се предоставят на сръбските студенти възможности за следване в страните от ЕС; призовава страните-
           членки да потърсят нови начини за насърчаване на взаимодействието със сръбския народ;
           29.    Отбелязва, че Сърбия активно съдейства за регионалното сътрудничество и добросъседските отноше-
           ния чрез членството си в многобройни регионални инициативи като Пакта за стабилност/Съвета за регио-
           нално сътрудничество и Централноевропейското споразумение за свободна търговия (CEFTA); призовава
           Сърбия да продължи да играе отговорна роля в региона; подчертава, че е в интерес на Сърбия да развива и
           поддържа добри отношения със своите регионални партньори, да засили ефективното трансгранично сътруд-
           ничество, като използва напълно потенциала на националните малцинства в граничните райони, и да участва
           активно в двустранните, регионални и европейски инфраструктурни проекти; отново заявява, че бъдещето на
           всички страни от региона е свързано с ЕС;
           30.    Насърчава сръбското правителство да поддържа добросъседски отношения с Босна и Херцеговина;
           31.    Настоятелно приканва сръбското правителство да продължи диалога със съседите си от Югоизточна
           Европа по граничните въпроси, като се има предвид, че териториалните граници между Сърбия и Хърватия,
           както и между Сърбия и Босна и Херцеговина все още не са установени;
           32.    Приветства Сърбия за подобрените междуетнически отношения, по-специално във Войводина, където,
           въпреки че междуетническите инциденти не са спрели напълно, има значително намаляване на техния брой;
           призовава сръбските власти да вземат допълнителни мерки за насърчаване на развитието на националните
           малцинства в многоетническа Войводина, да насърчават мирното съжителство между тях и да гарантират, че
           полицията, съдебната система и други държавни органи действат на етнически неутрална основа и, с цел сред
           населението да се изгради необходимото доверие към посочените институции, да гарантират, че етническият
           състав е съответно отразен в личния състав на тези органи; призовава също така сръбските органи да се
           отнасят внимателно с всеки потенциален прилив на бежанци, с цел да не се наруши етническото, културно,
           религиозно, икономическо и политическо равновесие на региона, като гарантират успешното им интегриране
           в многокултурната среда; подчертава огромното значение на програмите, насочени към изграждането на тър-
           пимост между общностите, особено във Войводина, и счита, че за тези програми е необходимо също финан-
           сиране от страна на ЕС;
 ---pagebreak--- C 263 E/632                                    Официален вестник на Европейския съюз                           BG       16.10.2008
Четвъртък, 25 октомври 2007 г.
             33.     Със задоволство отбелязва, че етническите албански партии от Прешевска долина взеха участие в
             неотдавнашните избори за пръв път от десетилетие насам и че малцинствата имат свое представителство и в
             законодателната, и в изпълнителната власт; счита, че Санджак остава регион, предизвикващ особена загриже-
             ност, и призовава правителството да работи съвместно с местните политически фигури с оглед формиране на
             политика за овладяване на по-нататъшното радикализиране и разделение в рамките на общността;
             34.     Приветства отделянето на средства от бюджета за 2007 г. за проекти, пряко свързани с Десетилетието
             на приобщаването на ромите; въпреки това, изразява загриженост от цялостната липса на системен политиче-
             ски подход за подобряване на живота и жилищните условия на ромите, включително преселниците и завър-
             налите се лица, и от нестихващата дискриминация спрямо ромската общност;
             35.     Призовава сръбското правителство да приложи изцяло националните планове за действие за прилагане
             на декларацията Десетилетие на приобщаването на ромите, както във финансово, така и в институционално
             отношение, с цел да бъдат изработени практични и трайни решения за ромската общност; припомня на
             Сърбия, че приемането на цялостна антидискриминационна нормативна уредба и трайното репатриране на
             ромите, които все още живеят в лагери, са включени в приоритетите на европейското партньорство със
             Сърбия;
             36.     Отбелязва създаването на Агенция за правата на човека и малцинствата непосредствено под егидата на
             министър-председателя, на мястото на бившето държавно Министерство за правата на човека и малцинствата;
             призовава министър-председателя да следва последователна и активна политика по отношение на малцин-
             ствата и да гарантира, че правата на човека и малцинствата са приоритет на правителството; приветства
             факта, че новата сръбска конституция дава конституционна основа на Националните съвети за етническите
             малцинства и призовава към приемане на ново законодателство, което да осигури по-ясно регламентиране на
             статута, функционирането и избора на тези съвети; очаква създаването на такова законодателство, което да
             предостави подобрена законова рамка за защита на правата на малцинствата и интеграцията на всички нацио-
             нални малцинства в държавните структури;
             37.     Приветства приемането на цялостна национална стратегия за борба с трафика на хора, но настоятелно
             призовава сръбското правителство да проявява по-голяма строгост при съдебното преследване и да гарантира,
             че трафикантите получават и излежават присъди, съответстващи на естеството на престъплението;
             38.     Счита, че трансформирането на Радио телевизия Сърбия (RTS) в обществена медия представлява стъпка
             напред, но обръща внимание върху липсата на обществено обсъждане при извършването на промените в
             Закона за радиочестотите и върху недостатъците в процедурата по назначаването на членовете на управител-
             ния съвет на RTS; също така обръща внимание на необходимостта от съставяне на напълно демократични
             правила за разпределянето на концесиите за излъчване на радио и телевизионни програми, като се предвиди
             по-специално възможност за оспорване на решението на органа, предоставящ концесиите; изразява дълбоко
             съжаление за липсата на напредък в разкриването на случаите на убийства на журналисти и осъжда неотдав-
             нашния опит за убийството на виден разследващ журналист, работещ по случаи на военни престъпления и
             организираната престъпност; изисква съответните органи да открият извършителите и щателно да разследват
             престъплението;
             39.     Отбелязва съществуването на добре развит сектор на неправителствените организации и приветства
             усилията на органите да се консултират с гражданското общество, по-конкретно специалния меморандум за
             сътрудничество, подписан между сръбската Служба за европейска интеграция, неправителствени организации
             и Съвета за връзки с гражданското общество, основан от президента на Сърбия, и Съвета за външна политика,
             създаден с акт на сръбския външен министър, както и включването на представители на неправителствените
             организации в държавния Съвет за европейска интеграция, под председателството на министър-председателя;
             призовава сръбския парламент да приеме закони, които да подобрят правното положение на организациите
             на гражданското общество;
             40.     Осъжда публичното опетняване на фигури от гражданското общество, които критикуват правител-
             ството или привличат вниманието към чувствителни теми, каквито са военните престъпления; изразява съжа-
             ление относно неотдавнашния взрив от политически мотивирани нападения и предупреждава за нарастващо
             преобладаване на „враждебна реч“ в медиите и в политиката, насочена срещу активисти за човешките права,
             журналисти и политици;
             41.     Приветства подписването на споразуменията за визовите облекчения и реадмисията на 18 септември
             2007 г. и настоятелно призовава те да влязат в сила до края на 2007 г.; приветства приемането на Закон за
             пътните документи и отбелязва, че законите за политическото убежище, държавните граници и чужденците
 ---pagebreak--- 16.10.2008       BG                         Официален вестник на Европейския съюз                                      C 263 E/633
                                                                                Четвъртък, 25 октомври 2007 г.
           понастоящем са в процес на приемане; призовава Съвета, с помощта на Комисията, да подготви конкретен
           план, насочен към безвизов режим и да приеме мерки в подкрепа на увеличаването на възможностите за
           пътуване за по-голяма част от гражданите, особено за младите хора; подчертава значението на мобилността
           за политическото и икономическо развитие на Сърбия, тъй като мобилността дава възможност за придоби-
           ване на непосредствени впечатления от ЕС и улеснява процеса на европейска интеграция на Сърбия; призо-
           вава към по-широко участие в проекти за „учение през целия живот“ и културен обмен; приканва Съвета да
           разгледа възможността за изграждане на съвместна система за управление на заявленията за издаване на визи
           по такъв начин, че да се облекчи натоварването на най-заетите консулски служби и да се гарантира, че визите
           се издават в разумни срокове;
           42.    Счита, че реформа в образователната система е не само задължителна, но и представлява единственият
           начин Сърбия да развие нова ценностна система за по-младите поколения в рамките на текущия процес на
           демократизация;
           43.    Призовава Съвета, Комисията и всички държави-членки да положат съгласувани усилия за подобря-
           ване представянето на ЕС в Сърбия и настоятелно призовава Комисията да не забавя допълнително назнача-
           ването на служители в своето представителство, включително и експерти по управление на ИПП (инструмент
           за предприсъединителна помощ;
           44.    Призовава Комисията по външни работи и Подкомисията по правата на човека да продължат да
           следят отблизо положението във Войводина, като доразвият заключенията, представени в заключителния
           доклад на проучвателната мисия на ad hoc делегацията във Войводина;
           45.    Призовава сръбските органи да приемат незабавно закони за реституцията по подобие на тези на
           другите страни, които да предвиждат, когато е целесъобразно, възстановяване на действителната стойност,
           вместо държавни облигации;
           46.    Призовава новите държави-членки да участват активно в прехода на Сърбия към ЕС, като ѝ дадат
           възможност да се възползва от техния опит в областта на реформите;
           47.    Призовава сръбските органи да продължат сближаването на сръбското законодателство със законода-
           телството и стандартите на ЕС в областта на околната среда и да прилагат и привеждат в действие приетото
           законодателство;
           48.    Приветства участието на Сърбия в Седмата рамкова програма за научни изследвания и технологично
           развитие; призовава Съвета да увеличи броя на програмите за партньорство между градовете и програмите за
           техническа помощ, и по-специално програмите, насочени към младите хора;
           49.    Възлага на своя председател да предаде настоящата препоръка на Съвета и, за информация, на Коми-
           сията и на правителствата и парламентите на държавите-членки и на Сърбия.
           P6_TA(2007)0483
           Отношенията между ЕС и Африка
           Резолюция на Европейския парламент от 25 октомври 2007 г. относно актуално състояние на
                                         отношенията ЕС—Африка (2007/2002(INI))
           Европейският парламент,
           — като взе предвид декларацията и плана за действие, изготвени на срещата на високо равнище
                ЕС—Африка, проведена в Кайро на 3 и 4 април 2000 г. под егидата на Организацията за африканско
                единство и ЕС,
           — като взе предвид стратегическия план за 2004—2007 г. на Комисията на Африканския съюз (КАС),
                приет на 7 юли 2004 г. на Третата среща на високо равнище на африкански държавни и правителствени
                ръководители в Адис Абеба, Етиопия,


title: Препоръка на Съвета от 10 юли 2012 година относно националната програма за реформи на Германия за 2012 г. и съдържаща становище на Съвета относно програмата за стабилност на Германия за периода 2012—2016 г.

text:
               24.7.2012

               BG

               Официален вестник на Европейския съюз

               C 219/35

         ПРЕПОРЪКА НА СЪВЕТА
   от 10 юли 2012 година
   относно националната програма за реформи на Германия за 2012 г. и съдържаща становище на Съвета относно програмата за стабилност на Германия за периода 2012—2016 г.
   2012/C 219/10
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 5, параграф 2 от него,
   като взе предвид препоръката на Европейската комисия,
   като взе предвид заключенията на Европейския съвет,
   като взе предвид становището на Комитета по заетостта,
   след консултация с Икономическия и финансов комитет,
   като има предвид, че:

               (1)

               На 26 март 2010 г. Европейският съвет постигна съгласие по предложението на Комисията да се започне изпълнението на нова стратегия за работни места и растеж — стратегията „Европа 2020“ — въз основа на засилена координация на икономическите политики, която стратегия е съсредоточена върху ключовите области, в които е необходимо да се предприемат действия за повишаване на потенциала на Европа за устойчив растеж и конкурентоспособност.

               (2)

               На 13 юли 2010 г. Съветът прие препоръка относно общите насоки за икономическите политики на държавите членки и на Съюза (за периода 2010—2014 г.), а на 21 октомври 2010 г. прие решение относно насоките за политиките на държавите членки по заетостта (2), като заедно двата акта представляват т. нар. „интегрирани насоки“. Държавите членки бяха приканени да се съобразят с интегрираните насоки при провеждането на националната си икономическа политика и политика по заетостта.

               (3)

               На 12 юли 2011 г. Съветът прие препоръка (3) относно националната програма за реформи на Германия за 2011 г. и даде становището си относно актуализираната програма за стабилност на Германия за периода 2011—2014 г.

               (4)

               На 23 ноември 2011 г. Комисията прие втория годишен обзор на растежа, с което постави началото на втория европейски семестър за предварително и интегрирано координиране на политиката, залегнало в стратегията „Европа 2020“. На 14 февруари 2012 г. Комисията на основата на Регламент (ЕС) № 1176/2011 на Европейския парламент и Съвета от 16 ноември 2011 г. относно предотвратяването и коригирането на макроикономическите дисбаланси (4) прие Доклад за механизма за предупреждение, в който Германия не беше посочена сред държавите членки, за които се налага провеждането на по-задълбочен анализ.

               (5)

               На 1 декември 2011 г. Съветът одобри заключения, в които призова Комитета за социална закрила, в сътрудничество с Комитета по заетостта и други комитети, да представи виждането си за препоръчителни действия в рамките на политическия цикъл „Европа 2020“. Това виждане съставлява част от становището на Комитета по заетостта.

               (6)

               Европейският парламент участва надлежно в Европейския семестър в съответствие с Регламент (ЕО) № 1466/97 и на 15 февруари 2012 г. прие Резолюция относно аспектите, свързани със заетостта и социалните въпроси, в Годишния обзор на растежа за 2012 г. и Резолюция относно приноса към Годишния обзор на растежа за 2012 г.

               (7)

               На 2 март 2012 г. Европейският съвет одобри приоритетите, насочени към осигуряване на финансова стабилност, бюджетна консолидация и действия за стимулиране на растежа. Той подчерта необходимостта от продължаване на диференцирана бюджетна консолидация, благоприятстваща растежа, възстановяване на нормалните условия за отпускане на заеми за икономиката, насърчаване на растежа и конкурентоспособността, справяне с безработицата и социалните последици от кризата и модернизиране на публичната администрация.

               (8)

               На 2 март 2012 г. Европейският съвет прикани също държавите членки, участващи в пакта „Евро плюс“, да представят своите ангажименти достатъчно рано, за да бъдат включени в програмите им за стабилност или програмите им за конвергенция и в националните им програми за реформи.

               (9)

               На 18 април 2012 г. Германия представи своята програма за стабилност за периода 2012—2016 г., а на 12 април 2012 г. — своята национална програма за реформи за 2012 г. Двете програми бяха оценени едновременно, за да бъдат отчетени взаимовръзките между тях.

               (10)

               Според първото уведомление за 2012 г. относно данните за дефицита и дълга, изпратено от Германия за периода 2008—2011 г. в изпълнение на процедурата при прекомерен дефицит, дефицитът в консолидирания държавен бюджет през 2011 г. е бил под определената от Договора референтна стойност от 3 % от БВП. Освен това в прогнозата на службите на Комисията от пролетта на 2012 г. се предвижда дефицитът в консолидирания държавен бюджет да остане под определената от Договора референтна стойност и да продължи да намалява през прогнозния период. В резултат на това и в съответствие с разпоредбите на Пакта за стабилност и растеж на 30 май 2012 г. Комисията прие препоръка за решение на Съвета за отмяна на решението за наличието на прекомерен дефицит съгласно член 126, параграф 12 от Договора (5).

               (11)

               Съгласно извършената в съответствие с Регламент (ЕО) № 1466/97 оценка на програмата за стабилност Съветът е на мнение, че макроикономическият сценарий, въз основа на който са изготвени бюджетните прогнози в програмата, е реалистичен. Прогнозите в програмата за стабилност за 2012—2013 г. в общи линии съответстват на прогнозата на службите на Комисията от пролетта на 2012 г. относно темпа и модела на икономически растеж и развитията на пазара на труда. Прогнозите в програмата за стабилност относно икономическия растеж за последните години от периода в общи линии съответстват на прогнозата на Комисията по отношение на средносрочния темп на потенциален растеж в Германия. Целта на представената в програмата за стабилност бюджетна стратегия е постигането на средносрочната бюджетна цел (СБЦ) още през 2012 г. и на практика балансирани номинални бюджети през 2014 г. и след това, като се започне с номинален дефицит от 1,0 % от БВП, което е под определената от Договора референтна стойност от 3 % от БВП през 2011 г., т.е. доста преди крайния срок през 2013 г. В програмата за стабилност се посочва предишната СБЦ за структурен дефицит от ½ % от БВП (което се тълкува в тесни граници около 0,5 % от БВП), което отразява адекватно изискванията, заложени в Пакта за стабилност и растеж, като предполага дефицит, който не надхвърля 0,5 % от БВП. Рисковете, свързани с постигането на целите по отношение на дефицита и дълга, могат да възникнат по-специално, ако се наложи да бъдат взети допълнителни мерки за стабилизиране на финансовия сектор. Въз основа на (преизчисленото) структурно салдо на бюджета (6) Германия планира да спазва своята СБЦ през целия период на програмата за стабилност, което изглежда реалистично с оглед на оценката на риска. Според предоставената в програмата за стабилност информация и като се вземе предвид оценката на риска, темпът на нарастване на държавните разходи, като се отчитат дискреционните мерки по отношение на приходите, през 2012 г. ще надхвърли целевия показател за разходите, заложен в Пакта за стабилност и растеж, но ще бъде съобразен с него през 2013 г.
               Предвижда се брутният дълг да нарасне с 0,8 процентни пункта до 82,0 % от БВП през 2012 г., преди да намалее до 80 % от БВП през 2013 г. и след това да продължи да намалява. След корекцията на прекомерния дефицит Германия се намира в преходен период и в съответствие с плановете си отбелязва достатъчен напредък по отношение на изпълнението на целевия показател за намаление на дълга, заложен в Пакта за стабилност и растеж.

               (12)

               Федералното правителство предприе мерки за подобряване на ефективността на публичните разходи за здравеопазване и предложи реформи в сектора на дългосрочните медицински грижи. Необходими са допълнителни усилия за подобряване на ефективността в здравеопазването за възпиране на очакваното по-нататъшно увеличение на разходите. Предложената реформа в сектора на дългосрочните медицински грижи също не е достатъчна да се справи с очакваното бъдещо нарастване на разходите. Съществуват възможности за подобряване на ефективността на данъчната система. Федералното правителство има добри шансове да изпълни ангажимента си за увеличаване на благоприятстващите растежа разходи за образование и научноизследователска дейност. Въпреки това осигуряването от провинциите (Länder) и общините на адекватни и ефективни разходи за образование и научноизследователска дейност също продължава да е от важно значение, тъй като те изпълняват по-голямата част от разходите в тези области. Въвеждането на новата конституционна „спирачка“ пред дълга допълнително укрепи германската бюджетна рамка. Въпреки това не беше постигнат съществен напредък в изпълнението на бюджетното правило на равнището на провинциите (Länder).

               (13)

               Съществената държавна подкрепа за финансовия сектор заедно със собствените усилия на сектора за адаптиране и благоприятните въздействия от възстановяването на германската икономика стабилизираха сектора като цяло. Въпреки сравнително стабилния като цяло финансов сектор и липсата на ограничаване на кредитирането от страна на банките все още са налице някои слабости, по-специално структурните проблеми на някои регионални банки (Landesbanken), особено липсата на жизнеспособен бизнес модел, слаби управленски структури и слабости, свързани с високата степен на зависимост от междубанково финансиране.

               (14)

               Добрите резултати на германския пазар на труда, на който се наблюдават нарастване на заетостта и умерени равнища на безработица, не облагодетелстват всички участници на пазара в една и съща степен, а трудовите възнаграждения не винаги нарастват паралелно с производителността. Фискалните демотивиращи фактори, произтичащи от високата данъчна тежест, по-специално поради високите социалноосигурителни вноски, продължават да възпрепятстват интеграцията на нископлатените работници на пазара на труда. Широкото разпространение на работни места с ниско заплащане (т.нар. „mini-jobs“) води до ниски пенсионни права. Следователно е необходимо да се подобри преминаването от „mini-jobs“ към по-стабилни договорни форми. Проведената неотдавна реформа на инструментите на трудовия пазар има за цел да насърчава възможностите за заетост за всички граждани. Подобряването на ефективността в системата на образованието и образователните резултати на групите в неравностойно положение е съществено предизвикателство за Германия. В средносрочен и дългосрочен план осигуряването на квалифицирана работна ръка ще бъде от решаващо значение за смекчаването на отрицателните ефекти от демографските промени върху потенциалния растеж. Безпокойство поражда ниското участие на пълен работен ден на жените в работната сила. Фискалните демотивиращи фактори за втория член на домакинството и недостигът на целодневни детски заведения и училища са пречка пред участието на жените на пазара на труда.

               (15)

               Германия е в процес на широкообхватна реформа на енергийната система. Общите икономически разходи от трансформирането на енергийната система трябва да бъдат сведени до минимум чрез ускоряване на националното и трансграничното разширяване на енергийната мрежа, непрекъснато увеличаване на икономическата ефективност на политиките в областта на климата и възобновяемата енергия, предприемане на решителни мерки за по-нататъшното подобряване на енергийната ефективност и засилване на конкуренцията на енергийните пазари. Поради централното географско положение на Германия нейната железопътна система оказва значително влияние върху цялата железопътна система в Европа. Конкуренцията на пазарите на пътнически и товарен железопътен транспорт продължава да бъде много слаба, главно поради липсата на ефективно разделение между оператора на инфраструктурата и железопътното предприятие. Въпреки отбелязания през последните години напредък, inter alia благодарение на изпълнението на Директива 2006/123/ЕО на Европейския парламент и на Съвета от 12 декември 2006 г. относно услугите на вътрешния пазар (7) („директивата за услугите“), съществува възможност за допълнително стимулиране на конкуренцията и ръста на производителността в някои сектори на услугите.

               (16)

               Германия пое редица ангажименти в рамките на пакта „Евро плюс“. Тези ангажименти и изпълнението на ангажиментите, поети през 2011 г., се отнасят до насърчаване на заетостта, подобряване на конкурентоспособността, укрепване на устойчивостта на публичните финанси и на финансовата стабилност. Комисията направи оценка на изпълнението на ангажиментите в рамките на пакта „Евро плюс“. Резултатите от тази оценка са взети предвид в препоръките по-долу.

               (17)

               В рамките на европейския семестър Комисията направи цялостен анализ на икономическата политика на Германия. Тя извърши оценка на програмата ѝ за стабилност и националната ѝ програма за реформи. Тя взе предвид не само тяхното значение за провеждането на устойчива бюджетна и социално-икономическа политика в Германия, но и тяхното съответствие с правилата и насоките на ЕС предвид необходимостта от засилване на цялостното икономическо управление на Съюза чрез принос на равнище ЕС към бъдещите решения на държавите членки. Препоръките ѝ в рамките на европейския семестър са изразени в препоръки 1—4 по-долу.

               (18)

               С оглед на тази оценка Съветът разгледа програмата за стабилност и неговото становище (8) е изразено по-специално в препоръка 1 по-долу,

         ПРЕПОРЪЧВА на Германия да предприеме следните действия през периода 2012—2013 г.:

               1.

               Да продължи да провежда стабилни бюджетни политики за постигането на СБЦ до 2012 г. С оглед на това, да изпълнява предвидената бюджетна стратегия, да гарантира съответствие с целевия показател за разходите, както и достатъчен напредък по отношение на изпълнението на целевия показател за намаление на дълга; да продължи курса на консолидация, благоприятстваща растежа, като предприеме допълнителни усилия за увеличаване на ефективността на публичните разходи в здравеопазването и сектора на дългосрочните медицински грижи и като използва неоползотворения потенциал за подобряване на ефективността на данъчната система; да използва съществуващите възможности за по-високи и по-ефективни разходи, благоприятстващи растежа, в областта на образованието и научноизследователската дейност на всички равнища на управление; да завърши по последователен начин изпълнението на „спирачката“ пред дълга във всички провинции (Länder), като осигури навременни и подходящи процедури за мониторинг и коригиращи механизми.

               2.

               Да предприеме мерки за разрешаване на оставащите структурни слабости във финансовия сектор, inter alia като продължи да преструктурира онези Landesbanken, които се нуждаят от жизнеспособен бизнес модел с адекватно финансиране, без това да води до прекомерно намаляване на ливъриджа.

               3.

               Да намали високото данъчно бреме по начин, който е неутрален в бюджетно отношение, по-специално за нископлатените работници, и да продължи да изпълнява адекватни мерки за активиране и интегриране, по-специално за дългосрочно безработните лица; да създаде условията за нарастване на трудовите възнаграждения в съответствие с производителността; да предприеме мерки за повишаване на образователните постижения на групите в неравностойно положение, по-специално чрез осигуряване на равни възможности в системата на образованието и обучението; постепенно да премахне фискалните демотивиращи фактори за втория член на домакинството и да увеличи броя на целодневните детски заведения и целодневните училища.

               4.

               Да продължи да полага усилия за поддържането на минимално равнище на общите икономически разходи за трансформиране на енергийната система, в това число чрез ускоряване на разширяването на националните и трансграничните електрически и газови мрежи; да гарантира, че институционалната структура създава условия за ефективна конкуренция на пазарите на железопътен транспорт; да вземе мерки за допълнително насърчаване на конкуренцията в секторите на услугите, включително професионалните услуги и някои занаяти, по-специално в строителството.

      Съставено в Брюксел на 10 юли 2012 година.

            За Съвета

            Председател

         V. SHIARLY

      (1)  ОВ L 209, 2.8.1997 г., стр. 1.

      (2)  Продължават да се прилагат и през 2012 г. с Решение 2012/238/ЕС на Съвета от 26 април 2012 г. относно насоките за политиките за заетостта на държавите-членки (ОВ L 119, 4.5.2012 г., стр. 47).

      (3)  ОВ C 212, 19.7.2011 г., стр. 9.

      (4)  ОВ L 306, 23.11.2011 г., стр. 25.

      (5)  Произтичащото Решение 2012/369/ЕС на Съвета беше прието на 22 юни 2012 г. (ОВ L 179,11.7.2012 г., стр. 17).

      (6)  Салдо, коригирано спрямо фазата на икономическия цикъл, без еднократните и другите временни мерки, преизчислено от службите на Комисията въз основа на данните в програмата и с помощта на общоприетата методика.

      (7)  ОВ L 376, 27.12.2006 г., стр. 36.

      (8)  В съответствие с член 5, параграф 2 от Регламент (ЕО) № 1466/97.


				|

		52012PC0274

			Препоръка за РЕШЕНИЕ НА СЪВЕТА за отмяна на Решение 2010/285/EС относно наличието на прекомерен дефицит в Германия /* COM/2012/0274 final - 2012/ () */

			   	.
Препоръка
за
РЕШЕНИЕ
НА СЪВЕТА
за
отмяна на
Решение 2010/285/EС
относно
наличието на
прекомерен
дефицит в
Германия
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 126,
параграф 12 от него,
като
взе предвид
препоръката
на Комисията,
като
има предвид,
че
(1)       С
Решение 2010/285/ЕС
на Съвета от 2
декември 2009 г.[1], след
предложение
на Комисията
в съответствие
с член 126,
параграф 6 от
Договора, бе
посочено, че
в Германия е
налице
прекомерен
дефицит.
Съветът
отбеляза, че
очакваният
дефицит по
консолидирания
държавен бюджет
за 2009 г. е бил 3,7 %
от БВП, т.е. е
надвишил
определената
от Договора
референтна
стойност от
3 % от БВП, а
брутният
държавен
дълг се е очаквало
да достигне
74,2 % от БВП, т.е.
да надхвърли
определената
от Договора
референтна
стойност от
60 % от БВП[2].

(2)       На 2
декември 2009 г. в
съответствие
с член 126, параграф
7 от Договора
и член 3,
параграф 4 от
Регламент
(ЕО) № 1467/97 на
Съвета от 7
юли 1997 г. за
определяне и
изясняване
на
прилагането
на
процедурата
при прекомерен
дефицит[3],
Съветът, по
препоръка на
Комисията,
отправи
препоръка
към Германия
с оглед
преодоляване
на
състоянието
на
прекомерен
държавен
дефицит
най-късно до
края 2013 г.
Препоръката
бе публично
оповестена.
(3)       В
съответствие
с член 4 от
приложения
към Договорите
Протокол
относно
процедурата
при
прекомерен
дефицит
Комисията
предоставя
данните за
изпълнението
на процедурата.
Като част от
прилагането
на този
протокол
държавите
членки
трябва да
предоставят
данни за
държавния
дефицит и
дълг, както и
за други
свързани с
тях
променливи
два пъти годишно,
а именно
преди 1 април
и преди 1
октомври, в
съответствие
с член 3 от
Регламент
(ЕО) 479/2009 от 25 май
2009 г. на Съвета
за прилагане
на Протокола
за
процедурата при
прекомерен
дефицит,
приложен към
Договора за
създаване на
Европейската
общност[4].
(4)       Когато
преценява
дали дадено
решение за наличие
на
прекомерен
дефицит
следва да се отмени,
Съветът
следва да
вземе
решение въз
основа на
предоставените
данни. Освен
това дадено
решение за
наличие на
прекомерен
дефицит
следва да се
отмени само
ако прогнозите
на Комисията
сочат, че
дефицитът няма
да превиши
прага от 3 % от
БВП в рамките
на прогнозния
период[5].
(5)       Въз
основа на
данните,
предоставени
от Комисията
(Евростат) в
съответствие
с член 14 от
Регламент
(ЕО) № 479/2009, след
изпратената
от Германия
преди 1 април 2012 г.
нотификация
и въз основа
на
прогнозата
на службите
на Комисията
от пролетта
на 2012 г., се
налагат
следните
заключения:
–
След
като
държавният
дефицит на
Германия се
задържа на 3,2 %
от БВП през
2009 г. и 4,3 % от БВП
през 2010 г., през
2011 г. той бе
сведен до 1 %
от БВП , т.е. под
референтната
стойност от
3 %, две години
преди
изтичането
на крайния срок,
поставен от
Съвета. Това
подобрение
се дължи на
благоприятни
циклични
условия,
силния пазар
на труда,
постепенното
прекратяване
на мерките за
стимулиране
на
икономиката,
усилията за
фискална
консолидация
и отшумяването
на
еднократния
ефект, който
мерките за
стабилизиране
на
финансовия
сектор оказаха
върху
дефицита
през
предходната
година.
–
Германската
програма за
стабилност
за 2012 г. залага
дефицитът да
остане на
ниво от 1 % от БВП
през 2012 г. и да
спадне до ½ %
от БВП през
2013 г., което до
голяма
степен е в
съответствие
с прогнозата
на службите
на Комисията
за дефицит от
0,9 % от БВП през
2012 г. и 0,7 % от БВП
през 2013 г.
Следователно
дефицитът се очаква
да се задържи
далеч под
референтната
стойност от
3 % от БВП. В
допълнение
към това
според
прогнозата на
службите на
Комисията,
коригираният
спрямо
фазата на
икономическия
цикъл дефицит,
без отчитане
на
еднократни и
други временни
мерки, ще
бъде 0,4 % от БВП
през 2012 г. и 0,3 %
от БВП през
2013 г.
Същевременно
темпът на
нарастване
на
държавните
разходи, без да
се отчитат
дискреционните
мерки по отношение
на приходите,
се очаква
през 2012 г. да надвиши
референтната
стойност на
разходите,
посочена в
член 5,
параграф 1 от
Регламент (ЕО)
№ 1466/97 на Съвета
от 7 юли 1997
година за
засилване на
надзора
върху състоянието
на бюджета и
на надзора и
координацията
на
икономическите
политики, но
през 2013 г. да
бъде под
референтната
стойност.
–
Съотношението
на дълга към
БВП се е
увеличило с 8,6
процентни
пункта до 83,0 %
през 2010 г.,
по-специално
поради
прехвърляне
на обезценените
активи в
„лоши банки“ в
контекста на
стабилизирането
на
финансовия
сектор. След
като спадна
до 81,2 % от БВП
през 2011 г.,
съгласно
програмата
за
стабилност
брутният дълг
се очаква
отново да
нарасне до 82,0 %
от БВП през
2012 г. в
резултат на
мерките за стабилизиране
на
еврозоната,
след което се
очаква да
спадне до 80 %
от БВП през
2013 г. и да запази
курс към
понижение
след това.
Това като
цяло
съответства
на
прогнозата
на службите
на Комисията
за съотношение
на дълга към
БВП от 82,2 % през
2012 г. и 80,7 % през
2013 г., която не
отчита
евентуалните
ползи от
ликвидацията
на „лошите
банки“.
(6)       Съгласно
член 126,
параграф 12 от
Договора
решението на
Съвета за
наличието на
прекомерен
дефицит се
отменя, когато
по мнение на
Съвета
прекомерният
дефицит в
съответната
държава
членка е бил
коригиран.
(7)       Съветът
припомня, че,
считано от
годината след
коригирането
на
прекомерния
дефицит, Германия
се намира в
тригодишен
преходен период
(2012—2014 г.), по време
на който
изискването
в рамките на
критерия за
дълга следва
да се смята
за изпълнено,
ако страната
отбелязва
достатъчен
напредък към
постигане на
референтната
стойност за
съкращаване
на дълга, в
съответствие
с член 2,
параграф 1а
от Регламент
(EО) № 1467/97.Фискалната
корекция,
планирана от
Германия в
нейната
програма за
стабилност,
представлява
достатъчен
напредък към
постигане на
референтната
стойност за
съкращаване на
дълга в края
на преходния
период.
(8)       Според
Съвета
прекомерният
дефицит в Германия
е коригиран и
следователно
Решение 2010/285/ЕС
следва да бъде
отменено,
ПРИЕ
НАСТОЯЩОТО
РЕШЕНИЕ:
Член 1
От
направената
цялостна
оценка
следва, че ситуацията
на
прекомерен
дефицит в
Германия е
преодоляна.
Член 2
С
настоящото
решение се
отменя
Решение 2010/285/EС.
Член 3
Адресат
на
настоящото
решение е
Федерална
република
Германия.
Съставено
в Брюксел на […]
година.
                                                                       За
Съвета
                                                                       Председател
[1]               ОВ L 125, 21.5.2010 г.,
стр. 38.
[2]               Дефицитът
по
консолидирания
държавен бюджет
и дългът за 2009 г.
бяха
впоследствие
коригирани —
съответно на 3,2 % и 74,4 % от
БВП.
[3]               ОВ L 209, 2.8.1997 г.,
стр. 6.
[4]               OВ L 145, 10.6.2009 г.,
стр. 1.
[5]               В
съответствие
с „Подробни
указания за
изпълнението
на Пакта за
стабилност и
растеж и
насоки
относно
формата и
съдържанието
на
програмите
за стабилност
и
конвергентните
програми“,
одобрени от
Съвета на 24
януари 2012 г. Виж:
http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Препоръка на Съвета от 21 февруари 2017 година относно освобождаването на Комисията от отговорност във връзка с изпълнението на операциите на Европейския фонд за развитие (осми ЕФР) за финансовата 2015 година

text:
               23.2.2017

               BG

               Официален вестник на Европейския съюз

               C 58/1

         ПРЕПОРЪКА НА СЪВЕТА
   от 21 февруари 2017 година
   относно освобождаването на Комисията от отговорност във връзка с изпълнението на операциите на Европейския фонд за развитие (осми ЕФР) за финансовата 2015 година
   (2017/C 58/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Четвъртата конвенция АКТБ-ЕИО, подписана в Ломе на 15 декември 1989 г. (1), изменена със Споразумението, подписано в Мавриций на 4 ноември 1995 г. (2),
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането и управлението на помощта от Общността по линия на Втория финансов протокол към Четвъртата конвенция АКТБ-ЕО (3) („Вътрешното споразумение“) за създаване, наред с другото, на Осмия европейски фонд за развитие (осми ЕФР), и по-специално член 33, параграф 3 от него,
   като взе предвид Финансовия регламент от 16 юни 1998 г., приложим за финансовото сътрудничество за развитие по Четвъртата конвенция АКТБ-ЕО (4), и по-специално членове 66 — 74 от него,
   като разгледа приходните и разходните сметки и счетоводния баланс за операциите на Осмия ЕФР към 31 декември 2015 г. и Годишния доклад на Сметната палата относно дейностите, финансирани от осмия, деветия, десетия и единадесетия Европейски фонд за развитие (ЕФР) за финансовата 2015 година, придружен от отговорите на Комисията (5), съдържащи се в посочения годишен доклад,
   като има предвид, че:

               (1)

               Съгласно член 33, параграф 3 от Вътрешното споразумение Европейският парламент освобождава Комисията от отговорност за финансовото управление на осмия ЕФР по препоръка на Съвета.

               (2)

               Общото изпълнение на операциите на Осмия ЕФР през финансовата 2015 година от страна на Комисията е удовлетворително,

         ПРЕПОРЪЧВА на Европейския парламент да освободи Комисията от отговорност във връзка с изпълнението на операциите по Осмия ЕФР за финансовата 2015 година.

      Съставено в Брюксел на 21 февруари 2017 година.

            За Съвета

            Председател

         E. SCICLUNA

      (1)  ОВ L 229, 17.8.1991 г., стр. 3.

      (2)  ОВ L 156, 29.5.1998 г., стр. 3.

      (3)  ОВ L 156, 29.5.1998 г., стр. 108.

      (4)  ОВ L 191, 7.7.1998 г., стр. 53.

      (5)  ОВ C 375, 13.10.2016 г., стр. 287.


Препоръка за становище на Съвета в съответствие с член 9, трети параграф от Регламент (ЕО) № 1466/97 на Съвета от 7 юли 1997 г. относно актуализираната програма за сближаване на Чешката република, 2006-2009 г.


title: 2008/98/ЕО: Препоръка на Комисията от 6 декември 2007 година относно мерки за намаляване на риска от веществата пиперазин, циклохексан, метилен-дифенил-диизоцианат, 2-бутин-1,4-диол, метилоксиран, анилин, 2-етил-хексилакрилат, 1,4-дихлоробензен, 3,5-динитро-2,6-диметил-4-третичен-бутил-ацетофенон, ди-(2-етил-хексил)фталат; фенол; 5-третичен-бутил-2, 4, 6-тринитро-m-ксилен (нотифицирано под номер C(2007) 5901) (Текст от значение за ЕИП )

text:
               7.2.2008

               BG

               Официален вестник на Европейския съюз

               L 33/8

      ПРЕПОРЪКА НА КОМИСИЯТА

   от 6 декември 2007 година
   относно мерки за намаляване на риска от веществата пиперазин, циклохексан, метилен-дифенил-диизоцианат, 2-бутин-1,4-диол, метилоксиран, анилин, 2-етил-хексилакрилат, 1,4-дихлоробензен, 3,5-динитро-2,6-диметил-4-третичен-бутил-ацетофенон, ди-(2-етил-хексил)фталат; фенол; 5-третичен-бутил-2, 4, 6-тринитро-m-ксилен
   (нотифицирано под номер C(2007) 5901)
   (Текст от значение за ЕИП)
   (2008/98/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 793/93 на Съвета от 23 март 1993 г. относно оценка и контрол на рисковете от съществуващите вещества (1), и по-специално член 11, параграф 2 от него,
   като има предвид, че:

               (1)

               В рамките на Регламент (ЕИО) № 793/93 следните вещества са определени като приоритетни вещества за оценка в съответствие с регламенти (ЕО) № 1179/94 (2), (ЕО) № 2268/95 (3) и (ЕО) № 143/97 (4) на Комисията, отнасящи се съответно до първия, втория и третия приоритетен списък, както е предвидено в Регламент (ЕИО) № 793/93:

                           —

                           пиперазин,

                           —

                           циклохексан,

                           —

                           метилен-дифенил-диизоцианат,

                           —

                           2-бутин-1,4-диол,

                           —

                           метилоксиран,

                           —

                           анилин,

                           —

                           2-етил-хексилакрилат,

                           —

                           1,4-дихлорбензен,

                           —

                           3,5-динитро-2,6-диметил-4-третичен-бутил-ацетофенон,

                           —

                           ди-(2-етил-хексил)фталат (DEHP),

                           —

                           фенол,

                           —

                           5-третичен-бутил-2,4,6-тринитро-m-ксилен.

               (2)

               Докладващите държави-членки, определени съгласно посочените регламенти, извършиха дейности по оценка на опасността за хората и околната среда от тези вещества съгласно Регламент (ЕО) № 1488/94 на Комисията от 28 юни 1994 г., за установяване на принципите за оценка на рисковете за хората и околната среда от съществуващи вещества в съответствие с Регламент (ЕИО) № 793/93 на Съвета (5), и предложиха стратегия за ограничаване на рисковете съгласно Регламент (ЕИО) № 793/93.

               (3)

               Бяха проведени консултации с Научния комитет по токсичност, екотоксичност и околна среда (SCTEE) и Научния комитет по рисковете, свързани със здравето и околната среда (SCHER) и те дадоха становища по отношение на оценката на рисковете, извършена от докладчиците. Становищата са публикувани на уебсайта на SCTEE и SCHER.

               (4)

               Резултатите от оценката на рисковете и резултатите от стратегиите за ограничаване на рисковете са представени в Съобщение на Комисията от 7 февруари 2008 година относно резултатите от оценката на рисковете и от стратегиите за ограничаване на рисковете от веществата пиперазин, циклохексан, метилен-дифенил-диизоцианат, метилоксиран, анилин, 2-етил-хексилакрилат, 1,4-дихлорбензен, 3,5-динитро-2,6-диметил-4-третичен-бутил-ацетофенон, ди-(2-етил-хексил)фталат, фенол, 5-третичен-бутил-2,4,6-тринитро-m-ксилен (6).

               (5)

               Въз основа на тази оценка е уместно да се препоръчат някои мерки за ограничаване на рисковете от определени вещества.

               (6)

               Счита се, че като цяло законодателството за закрила на работниците, което понастоящем е в сила на общностно равнище, дава адекватна рамка за ограничаване в необходимата степен на рисковете от веществата за работниците и следва да се прилага.

               (7)

               Мерките за ограничаване на риска, предвидени в настоящата препоръка, са в съответствие със становището на комитета, създаден съгласно член 15, параграф 1 от Регламент (ЕИО) № 793/93,

         ПРЕПОРЪЧВА:
   РАЗДЕЛ 1
   ПИПЕРАЗИН

         (CAS № 110-85-0; Einecs № 203-808-3)

   Мерки за ограничаване на рисковете за околната среда

               1.

               В разрешенията, издавани по силата на Директива 96/61/ЕО на Съвета (7), компетентните органи в съответните държави-членки следва да определят условията, допустимите нива на емисии или еквивалентните технически изисквания по отношение на пиперазина, за да действат към 31 октомври 2007 г. в съответствие с най-добрите налични техники (наричани по-долу „НДНТ“), като отчитат техническите характеристики на разглежданите инсталации, тяхното географско положение и условията на местната околна среда.

               2.

               Държавите-членки трябва да контролират внимателно прилагането на НДНТ по отношение на пиперазина и да докладват на Комисията за всички значими факти в рамките на обмена на информация за НДНТ.

               3.

               Местните емисии в околната среда следва, когато е необходимо, да се контролират от национални правила, за да се гарантира, че няма да има рискове за околната среда.

         РАЗДЕЛ 2
   МЕТИЛЕН-ДИФЕНИЛ-ДИИЗОЦИАНАТ

         (CAS № 26447-40-5; Einecs № 247-714-0)

   Мерки за ограничаване на рисковете за работниците

               4.

               Работодателите, използващи МДД по начини, определени като обезпокоителни при оценката на рисковете, трябва да вземат под внимание всички специфични за сектора насоки, разработени на национално равнище, които се основават на практическите насоки с незадължителен характер, съставени от Комисията в съответствие с член 12, параграф 2 от Директива 98/24/ЕО на Съвета (8).

         РАЗДЕЛ 3
   2-БУТИН-1,4-ДИОЛ

         (CAS № 110-65-6; Einecs № 203-788-6)

   Мерки за ограничаване на рисковете за работниците

               5.

               Работодателите, използващи 2-бутин-1,4-диол по начини, определени като обезпокоителни при оценката на рисковете, трябва да вземат под внимание всички специфични за сектора насоки, разработени на национално равнище, които се основават на практическите насоки с незадължителен характер, съставени от Комисията в съответствие с член 12, параграф 2 от Директива 98/24/ЕО.

         РАЗДЕЛ 4
   АНИЛИН

         (CAS № 62-53-3; Einecs № 200-539-3)

   Мерки за ограничаване на рисковете за работниците, потребителите и околната среда

               6.

               Работодателите, използващи анилин в дейности, които са с предвидима експозиция (например обслужване или работи по поддръжка на затворени системи), трябва да вземат под внимание всички специфични за сектора насоки, разработени на национално равнище, които се основават на практическите насоки с незадължителен характер, съставени от Комисията в съответствие с член 12, параграф 2 от Директива 98/24/ЕО.

               7.

               Държавите-членки следва да провеждат активно и ефективно наблюдение на пазара на своята територия по отношение на наличието на продукти за потребление, които съдържат анилин, и да уведомяват Комисията чрез Системата на Общността за бърз обмен на информация (RAPEX), предвидена в Директива 2001/95/ЕО на Европейския парламент и на Съвета (9). При доказана необходимост тези продукти следва да бъдат отстранени от пазара като небезопасни съгласно разпоредбите за задължение за спазване на общите изисквания за безопасност от Директива 2001/95/ЕО.

               8.

               За речните басейни, където емисиите на анилин могат да представляват риск, съответната държава-членка трябва да установи стандарти за качество на околната среда (наричани по-долу „EQS“) и да ги постигне до 22 декември 2015 г. Националните мерки за намаляване на замърсяването с цел постигане на EQS следва да бъдат включени в плановете за управление на речните басейни, предвидени в Директива 2000/60/ЕО на Европейския парламент и на Съвета (10).

               9.

               В разрешенията, издавани съгласно Директива 96/61/ЕО, компетентните органи в съответните държави-членки трябва да определят условията, допустимите нива на емисии или еквивалентните технически изисквания по отношение на анилина, за да действат към 31 октомври 2007 г. в съответствие с НДНТ, като вземат предвид техническите характеристики на разглежданите инсталации, тяхното географско положение и условията на местната околна среда.

               10.

               Държавите-членки следва да контролират внимателно прилагането на НДНТ по отношение на анилина и да докладват на Комисията за всички значими факти в рамките на обмена на информация за НДНТ.

               11.

               Местните емисии на анилин във водната среда и във въздуха следва, когато е необходимо, да се контролират от национални правила, с цел предотвратяване или намаляване на рисковете за околната среда.

         РАЗДЕЛ 5
   ДИ-(2-ЕТИЛ-ХЕКСИЛ)ФТАЛАТ (DEHP)

         (CAS № 117-81-7; Einecs № 204-211-0)

   Мерки за ограничаване на рисковете за околната среда

               12.

               За речните басейни, където емисиите от DEHP могат да представляват риск, съответната държава-членка трябва да установи стандарти за качество на околната среда (наричани по-долу „EQS“) и да ги постигне до 22 декември 2015 г. Националните мерки за намаляване на замърсяването с цел постигане на EQS следва да бъдат включени в плановете за управление на речните басейни, определени с Директива 2000/60/ЕО.

         РАЗДЕЛ 6
   ФЕНОЛ

         (CAS № 108-95-2; Einecs № 203-632-7)

   Мерки за ограничаване на рисковете за потребителите и околната среда

               13.

               Държавите-членки трябва да провеждат активно и ефективно наблюдение на пазара на своята територия по отношение на наличието на продукти за потребление, които съдържат фенол, и да уведомяват Комисията чрез Системата на Общността за бърз обмен на информация (RAPEX), предвидена в Директива 2001/95/ЕО. При доказана необходимост тези продукти следва да бъдат отстранени от пазара като небезопасни съгласно разпоредбите за задължение за спазване на общите изисквания за безопасност от Директива 2001/95/ЕО.

               14.

               В разрешенията, издавани съгласно Директива 96/61/ЕО, компетентните органи в съответните държави-членки трябва да определят условията, допустимите нива на емисии или еквивалентните технически изисквания по отношение на фенола, за да действат към 31 октомври 2007 г. в съответствие с НДНТ, като вземат предвид техническите характеристики на разглежданите инсталации, тяхното географско положение и условията на местната околна среда. Компетентните органи в съответните държави-членки трябва да обърнат специално внимание на потенциалните опасности от местата за производство и/или преработка на фенол по отношение на пречиствателните станции за отпадъчни води, разположени в същите места, и по отношение на хората, изложени чрез околната среда (растителни филизи, замърсени от въздушни емисии от такива места).

               15.

               Държавите-членки трябва да контролират внимателно прилагането на НДНТ по отношение на фенола и да докладват на Комисията за всички значими факти в рамките на обмяната на информация за НДНТ.

               16.

               Местните емисии в околната среда и в пречиствателните станции за промишлени отпадъчни води следва, когато е необходимо, да се контролират от национални правила, за да се гарантира, че няма да има рискове за микроорганизмите в пречиствателните станции за промишлени отпадъчни води и за хората, изложени чрез околната среда.

         РАЗДЕЛ 7
   АДРЕСАТИ

               17.

               Адресати на настоящата препоръка са всички сектори, внасящи, произвеждащи, транспортиращи, съхраняващи, изготвящи препарати или провеждащи друга обработка, използващи, изхвърлящи или извличащи вещества, и държавите-членки.

      Съставено в Брюксел на 6 декември 2007 година.

            За Комисията

         Stavros DIMAS

            Член на Комисията

      (1)  ОВ L 84, 5.4.1993 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).

      (2)  ОВ L 131, 26.5.1994 г., стр. 3.

      (3)  ОВ L 231, 28.9.1995 г., стр. 18.

      (4)  ОВ L 25, 28.1.1997 г., стр. 13.

      (5)  ОВ L 161, 29.6.1994 г., стр. 3.

      (6)  ОВ C 34, 7.2.2008 г., стр. 1.

      (7)  ОВ L 257, 10.10.1996 г., стр. 26. Директива, последно изменена с Регламент (ЕО) № 166/2006 на Европейския парламент и на Съвета (ОВ L 33, 4.2.2006 г., стр. 1).

      (8)  ОВ L 131, 5.5.1998 г., стр. 11. Директива, изменена с Директива 2007/30/ЕО на Европейския парламент и на Съвета (ОВ L 165, 27.6.2007 г., стр. 21).

      (9)  ОВ L 11, 15.1.2002 г., стр. 4.

      (10)  ОВ L 327, 22.12.2000 г., стр. 1. Директива, изменена с Решение № 2455/2001/ЕО (ОВ L 331, 15.12.2001 г., стр. 1).